สวัสดีค่ะ หนูเป็นประจำเดือน2ครั้งในหนึ่งเดือนมันมีความผิดปกติหรือป่าวค่ะ เช่นเดือนนี้ ประจำเดือนมาแล้วครั้งหนึ่งวันที่ 6 ก.ค เลิกเป็นวันที่9 ก.ค แล้วพอมาอีก 1สัปดาห์ ก็เป็นอีกวันที่ 15 รู้สึกวังกลมากเลย กล้วว่าจะมีความผิดปกติ เป็นครั้งสีเลือดเข้มมากแถมยังมาเยอะ และเจ็บท้องมากกว่าปกติ และมีอากาศมืนศีรษะบ่อยๆ หน้ามืด มันจะเป็นอะไรมากมั้ยค่ะ.....
สวัสดีค่ะ หากประจำเดือนมาวันที่ 6-9 ก.ค. และมีเลือดออกอีกครั้งในวันที่ 15 ก.ค. ถือว่าเป็นอาการเลือดออกผิดปกติ ซึ่งอาจเกิดได้จาก1. การตั้งครรภ์ที่ผิดปกติ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น ทั้งนี้ประจำเดือนที่มาในวันที่ 6-9 ก.ค.อาจไม่ใช่ประจำเดือนจริงๆ ก็ได้2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำจำนวนมากในรังไข่ (PCOS)4. การใช้ยาฮอร์โมนต่างๆ เช่น ยาฉีดคุมกำเนิด ยาสตรี ยาสมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นสำหรับอาการมึนศีรษะ หน้ามืด อาจเกิดจากภาวะโลหิตจางที่เกิดจากการเสียเลือดปริมาณมากได้ ดังนั้นแนะนำควรไปพบแพทย์เฉพาะทางสูติ-นรีแพทย์ เพื่อหาสาเหตุและรักษาค่ะ